Pta'ners gewaarsku oor spykers in paaie | Maroela Media
Argieffoto (Foto: Mikes-Photography/Pixabay)
Motoriste in die Pretoria-Oos-omgewing word gewaarsku dat misdadigers spykers en ander voorwerpe in die pad plaas om seker te maak die motoriste hou stil.
Leon Muller, distriksbestuurder van Fidelity ADT, het gesê die spykers en ander voorwerpe veroorsaak 'n pap band of ander skade aan die voertuig. "Die oortreders, wat gewoonlik gewapen is, beroof dan die bestuurder en passasiers van waardevolle besittings."
"Bewustheid is jou mees doeltreffende verdediging," voeg Muller by. "Ons maan motoriste om versigtig te bestuur op dié paaie – veral in die aand, omdat daar gewoonlik donker dele is en min ander motors op die pad."
Hy raai motoriste ook aan om 'n betroubare opsporingstoestel met 'n paniek-funksie te installeer om vriende, familie en die owerhede in kennis te stel indien jy hulp benodig.
Hy gee ook die volgende veiligheidswenke:
Hou by 'n redelike spoed wat stadiger is as die spoedbeperking – veral in die aand en op donker paaie. Dit gee jou meer tyd om te reageer op enigiets in die pad sodat jy dit kan vermy. Dit sluit diere en slaggate in.
Stel vriende en familie altyd in kennis van die roete wat jy gaan volg en hoe lank dit jou behoort te neem.
As jy 'n pap band kry, is dit beter om stadiger te ry en na die naaste plek van veiligheid te ry om die band om te ruil. Dit kan moontlik jou wiel en selfs jou motor beskadig, maar dit is veiliger as om in die donker en op 'n verlate stuk pad in die aand stil te hou.
Oorweeg om eerder van paprybande gebruik te maak wat jou 'n paar ekstra kilometers bied om te ry, selfs al kry jy 'n pap band.
Mag ek my self verdedig
Ons huise het in tronke verander nou moet jy as die sonsak ook nie meer op die pad wees nie. Die ANC regering en SAP is te sleg om hulle werk te doen. Ons is van die domste belasting betalers in die werld. Ons moet belasting betaal maar kry geen diens van die breindood regering nie. Wanneer gaan ons standpunt in neem seker die dag as ons nie meer daar is nie.
Al hierdie paaie os swak belig en dis hkm d kaders daar target. Dis [email protected] selfde klomp wat d selfse gedoen het by Carolina en Ermelo in Mpumalanga want d SAPS is te dom om hul te vang
Okay julle weet mos nou dis 'n baie groot probleem so hou op waarsku en doen iets daaromtrent! Ons werkers was slagoffers van hierdie gemors en ek is seker daar is nog baie ander!
SA word regeer deur 'n kommunistiese terroriste groep. Dis waarom die kriminele so tuis voel hier en kan floreer.